ཏཱ་ལའི་བླ་མ་མཆོག་གིས་ཆོས་ལུགས་དང་མ་འབྲེལ་བའི་ཀུན་སྤྱོད་རིན་ཐང་དེ་རྒྱལ་ཁོངས་དང་།ཆོས་ལུགས།རིག་གཞུང་བཅས་ཀྱི་ས་མཚམས་བརྒལ་ནས།མི་ཐམས་ཅད་ལ་ལྷན་སྐྱེས་སུ་ཡོད་པའི་རིན་ཐང་མངོན་མཚོན་བྱས་ཡོད་པ་མ་ཟད།དེ་ཉིད་མི་ཚང་མར་འཇུག་པ་ཞིག་ཀྱང་ཡིན།ཕྱི་ཚུལ་ཙམ་དང་།ཕྱིའི་དངོས་པོའི་རིན་ཐང་ཙམ་མ་ཡིན་པར།འདི་དག་ནི་དྲན་པ་ཉེར་བ་བཞག་པ་དང་།སྙིང་རྗེ།སེམས་འདུལ་བ།བདེ་བར་སྙེགས་པ་བཅས་ཀྱིས་མཚོན་པའི་ནང་སེམས་ཀྱི་རིན་ཐང་ཡིན།ཁོང་གིས་གལ་སྲིད་ང་ཚོས་རང་ཉིད་ལ་བདེ་སྐྱིད་བསྐྲུན་འདོད་པ་དང་།གཞན་ལ་བདེ་སྐྱིད་བསྐྲུན་འདོད་ན།ང་ཚོས་སྙིང་རྗེ་སྒོམ་དགོས།ང་ཚོ་ཚང་མས་འཛུམ་གྱིས་ཁེངས་པའི་ངོ་རིས་ལས།ཁྲོ་གཉེར་གྱིས་ཁེངས་པའི་ངོ་རིས་མཐོང་འདོད་མེད་ཟེར།